laion/Wikipedia-Exotic huggingface dataset:
მარგარეტ საქსონიელი

მარგარეტ საქსონიელი (გერმ. Margarete von Sachsen; დ. 24 მაისი, 1840, დრეზდენი, გერმანია — გ. 15 სექტემბერი, 1858, მონცა, იტალია) — ვეტინთა დინასტიის წარმომადგენელი. საქსონიის მეფე იოჰანისა და დედოფალ ამალია ავგუსტა ბავარიელის ქალიშვილი. ავსტრიის ერცჰერცოგ კარლ ლუდვიგის პირველი ცოლი. მარგარეტი დაიბადა 1840 წლის 24 მაისს დრეზდენში. იგი იყო საქსონიის მეფე იოჰანისა და მისი მეუღლის, დედოფალ ამალია ავგუსტა ბავარიელის ქალიშვილი. მამის მხრიდან იგი პრინცი მაქსიმილიანისა და პრინცესა კაროლინა პარმელის, ხოლო დედის მხრიდან ბავარიის მეფე მაქსიმილიან I-ისა და დედოფალ კაროლინა ბადენელის შვილიშვილი იყო. 1856 წლის 4 ნოემბერს, 16 წლის მარგარეტი დრეზდენშივე დააქორწინეს ერცჰერცოგ კარლ ლუდვიგ ავსტრიელზე, იმპერატორ ფრანც იოზეფ I-ის ძმაზე, რომელიც მასზე შვიდი წლით უფროსი იყო. აღსანისნავია ისიც, რომ მარგარეტი და კარლ ლუდვიგი ღვიძლი დეიდაშვილები იყვნენ. მათი ქორწინება ბედნიერი, თუმცა ხანმოკლე და უნაყოფო იყო. იტალიაში მოგზაურობისას მარგარეტი ტიფოიდური ცხელებით დაავადდა და 1858 წლის 15 სექტემბერს მონცაში, 18 წლის ასაკში გარდაიცვალა, უშვილოდ. ამის შემდეგ მისი ქმარი კიდევ ორჯერ დაქორწინდა და ორივე ცოლთან სულ ექვსი შვილი შეეძინა. 24 მაისი, 1840 - 4 ნოემბერი, 1856: მისი სამეფო უდიდებულესობა პრინცესა მარგარეტ საქსონიელი, საქსონიის ჰერცოგინია; 4 ნოემბერი, 1856 - 15 სექტემბერი, 1858: მისი საიმპერატორო და სამეფო უდიდებულესობა ავსტრიის ერცჰერცოგინია და საიმპერატორო პრინცესა მარგარეტი, უნგრეთისა და ბოჰემიის სამეფო პრინცესა, საქსონიის პრინცესა და ჰერცოგინია; Darryl Lundy (28 Jan 2009). "Margarete Karoline Prinzessin von Sachsen". ThePeerage.com. Retrieved 2009-05-26.
მარია ანუნსიატა დე ბურბონ-სიცილიელი

მარია ანუნსიატა დე ბურბონ-სიცილიელი (იტალ. Maria Annunziata di Borbone-Due Sicilie, გერმ. Maria Annunziata von Neapel-Sizilien; დ. 24 მარტი, 1843, კაზერტა, იტალია — გ. 22 მაისი, 1871, ვენა, ავსტრია) — ბურბონთა დინასტიის წარმომადგენელი. ორი სიცილიის მეფე ფერდინანდ II-ისა და დედოფალ მარია ტერეზია ავსტრიელის ასული. ავსტრიის ერცჰერცოგ კარლ ლუდვიგის მეორე ცოლი. ერჰცერცოგ ფრანც ფერდინანდის დედა და იმპერატორ კარლ I-ის ბებია. მარია ანუნსიატა დაიბადა 1843 წლის 24 მარტს კაზერტის სამეფო სასახლეში. იგი იყო ორი სიცილიის მეფე ფერდინანდ II-ისა და მისი მეორე ცოლის, დედოფალ მარია ტერეზია ავსტრიელის მეოთხე შვილი და პირველი ქალიშვილი. მას მამის მხრიდან პაპა-ბებიად მეფე ფრანჩესკო I და დედოფალ მარია ისაბელ ესპანელი, ხოლო დედის მხრიდან ტეშენის ჰერცოგი კარლ ლუდვიგი და ჰერცოგინია ჰენრიეტა ნასაუ-ვაილბურგელი ერგებოდნენ. 1859 წელს მამამისი გარდაიცვალა და ტახტი ანუნსიატას ნახევარ-ძმამ, მეფე ფრანჩესკო II-მ დაიკავა, რომელმაც რისორჯიმენტოს პირობებში 1861 წელს ტახტი დაკარგა, რის გამოც მათ ოჯახს რომში მოუწია ემიგრაციაში წასვლა. ამ ამბიდან მალევე, 1862 წლის 21 ოქტომბერს ვენეციაში მარია ანუნსიატა დააქორწინეს ერცჰერცოგ კარლ ლუდვიგ ავსტრიელზე, ავსტრია-უნგრეთის იმპერატორ ფრანც იოზეფ I-ის უმცროს ძმაზე. იგი მისთვის მეორე ცოლი იყო, რამეთუ მისი პირველი მეუღლე, პრინცესა მარგარეტ საქსონიელი 1858 წელს დაიღუპა ტიფოიდური ცხელებით, ერცჰერცოგს კი მემკვიდრე სჭირდებოდა, რომლებიც მარია ანუნსიატამ გაუჩინა. მარია ანუნსიატა გარდაიცვალა 1871 წლის 22 მაისს ვენაში, ტუბერკულოზით, 28 წლის ასაკში. ამის შემდეგ მისი ქმარი მესამედ და საბოლოოდ დაქორწინდა ინფანტა მარია ტერეზა პორტუგალიელზე, რომელთანაც კიდევ ორი გოგონა შეეძინა.1916 წელს მარია ანუნსიატას შვილიშვილი, კარლ I ავსტრია-უნგრეთის უკანასკნელი იმპერატორი ხდება. ფრანც ფერდინანდი (1863-1914), ავსტრიის ერცჰერცოგი, ცოლად შეირთო სოფია ხოტეკი, რომელთანაც შეეძინა შვილები. ის და მისი ცოლი გავრილო პრინციპმა დახოცა სარაევოში, რასაც მოჰყვა პირველი მსოფლიო ომის დაწყება; ოტო ფრანცი (1865-1906), ცოლად შეირთო მარია იოზეფა საქსონიელი, რომელთანაც შეეძინა ორი ვაჟი, მათ შორის მომავალი იმპერატორი კარლ I; ფერდინანდ კარლი (1868-1915), ცოლად შეირთო ბერთა ჩუბერი, თუმცა შვილები არ ჰყოლია; მარგარეტ სოფია (1870-1902), ცოლად გაჰყვა ვიურტემბერგის ჰერცოგ ალბრეხტს, რომელთანაც შეეძინა შვიდი შვილი; Maria Annunziata, in: Brigitte Hamann (Hrsg.): Die Habsburger, 1988, S. 303 f. Laut dem Artikel Maria Annunziata, in: Brigitte Hamann (Hrsg.): Die Habsburger, 1988, S. 303, wurde Maria Annunziata in Neapel geboren.
ფარაღაჩაი

ფარაღაჩაი (აზერ. Parağaçay) — დაბა აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში. მოსახლეობის რაოდენობა — 100 კაცი. GEONet2 დაარქივებული 2020-10-29 საიტზე Wayback Machine.
ეჟენი ბუშარი

ეჟენი ბუშარი (დ. 25 თებერვალი, 1994) — კანადელი ჩოგბურთელი. ამჟამად არის მსოფლიოს 140-ე ჩოგანი. კარიერის საუკეთესო მაჩვენებელი დააფიქსირა 2014 წლის ოქტომბერში, როდესაც იყო მსოფლიოს მე-5 ჩოგანი. ვიკისაწყობში არის გვერდი თემაზე: ეჟენი ბუშარი ბიოგრაფია ქალთა ჩოგბურთის ასოციაციის საიტზე
სასტუმრო „აფშერონი“

სასტუმრო „აფშერონი“ (აზერბ. Abşeron) — სასტუმრო აზერბაიჯანის დედაქალაქ ბაქოში, აღწერილი, როგორც „შთამბეჭდავი სასტუმრო“. მის ოცსართულიან კორპუსს აქვს 243 ოთახი (სასტუმროს მე-9, მე-11, მე-12 და მე-14 სართულებზე არის განთავსებული ერთადგილიანი და ორადგილიანი ნომრები, ასევე ლუქსი). სასტუმროს ოპერატორია JW Marriott. სასტუმრო მდებარეობს თავისუფლების მოედანზე, პრიმორსკის ბულვარიდან დაშორებულია არც ისე შორს. აღნიშნული სასტუმრო აშენდა არქიტექტორ მიქაელ უსეინოვის გეგმის შესაბამისად და ექსპლუატაციაში შევიდა 1965 წელს. სამშენებლო პროექტი ასახავდა აზერბაიჯანული საბჭოთა არქიტექტურის განვითარების ახალ ტენდენციებს. რეკონსტრუქცია განხორციელდა 1999 წელს . მას ჰქონდა 16 სართულიანი სასტუმრო და 343 ოთახი. სასტუმროს დიზაინში მონაწილეობა მიიღო სსრკ სახალხო არტისტმა მიქაილ აბდულაევმა. 2009 წელს სასტუმროს შენობა დაანგრიეს და მის ადგილას ახალი 20 სართულიანი შენობა ააშენეს. სასტუმროს ახალი შენობის გახსნა 2011 წელს მოხდა, რომელსაც დაესწრო აზერბაიჯანის პრეზიდენტი ილჰამ ალიევი ოჯახთან ერთად. დღეისათვის ახალ სასტუმროში 243 ნომერია. 2012 წლის 14 მაისს, აზერბაიჯანის რესპუბლიკის კომუნიკაციების და ინფორმაციული ტექნოლოგიების სამინისტროს „აზერმარკას“ კომპანიამ ბაქოში წარმოადგინა ევროვიზია -2012-ისადმი მიძღვნილი ახალი საფოსტო მარკები. ერთ-ერთი ასეთი მარკა, რომლის ღირებულება 60 კაპიკი იყო და 10 000 ტირაჟი იყო, გამოსახულია სწორედ სასტუმრო „აფშერონი“-ს შენობა. სასტუმროს პერსონალი გამოცდილია სასტუმრო ინდუსტრიაში. მათი პროფესიონალიზმის წყალობით, დამსვენებელი ყოველდღიურ პრობლემებს ივიწყებს და უშუალოდ კონცენტრირებულია ბიზნესზე. სასტუმროს სიმშვიდე და სიმყუდროვე ხელსაყრელია კარგი დასვენებისა და ნაყოფიერი მუშაობისთვის. სასტურმოს საკონფერენციო დარბაზი არაერთი მნიშვნელოვანი შეხვედრების, კონფერენციების და ფორუმების მასპინძელია. კოპლექსში განთავსებულია რამდენიმე რესტორანი, სადაც შეუძლიათ სტუმრებს დააგემოვნონ იტალირი და აღმოსავლური სამზარეულოს უნიკალური კერძები. რესტორნებს ძირითადად შესასვლელი აქვთ თავისუფლების მოედნის მხრიდან. სასტუმრო „აფშერონი“-ს სპაში, რომელიც სასტუმროს შენობის ზედა სამ სართულს მოიცავს, სტუმრებს საშუალება აქვთ დაათვალიერონ ბაქოს და კასპიის ზღვის მომხიბვლელი ხედები. ცენტრს აქვს ექვსი პროცედურის ოთახი, დახურული აუზი, ორთქლის ოთახი და ასევე საუნა. საქმიანი შეხვედრებისა და კონფერენციების მოსაწყობად იდეალური ადგილია, 1208 კვადრატული მეტრის სვეტის გარეშე მდებარე „შარკის“ დარბაზში, რომელიც სასტუმროს მარგალიტად ითვლება. სწორედ აქ, შეიქმნა ყველა პირობა დიდი ღონისძიებების, გამოფენებისა და სხვა ცერემონიების ჩასატარებლად. სასტუმროს ეზოდან აშენებულია მიწისქვეშა გადასასვლელი ბაქოს ბულვართან. Official site ↑ Absheron Hotel Description:. დაარქივებულია ორიგინალიდან — 2010-11-07. ციტირების თარიღი: 2020-10-26.
საზიზღარი მე 3

„საზიზღარი მე 3“ (ინგლ. Despicable Me 3) — 2017 წლის ანიმაციური 3D ფილმი. არის ფილმების სერია „საზიზღარი მეს“ გაგრძელება, გამოშვებული კომპანია Illumination Entertainment-ის და გავრცელებული კომპანია Universal Pictures-ის მიერ. მთავარ პერსონაჟებს ახმოვანებენ სტივ კარელი, მირანდა კოსგროვე და დან გაიერი. „საზიზღარი მე 3“ — კინოფილმების ინტერნეტ-მონაცემთა ბაზა (ინგლისური) „საზიზღარი მე 3“ — Rotten Tomatoes ↑ 1.0 1.1 Film releases. Variety Insight. დაარქივებულია ორიგინალიდან — 2017-05-16. ციტირების თარიღი: 2017-02-26.
მერაბ ხურციძე

მერაბ ხურციძე (დ. 24 დეკემბერი, 1957, თბილისი) — ქართველი ინჟინერი, პოლიტიკოსი. 1990 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი, ხოლო 1996 წელს საქართველოს ტექნიკური უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. მერაბ ხურციძე — საქართველოს ბიოგრაფიული ლექსიკონი მერაბ ხურციძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ მერაბ ხურციძე— ქონებრივი მდგომარეობის დეკლარაცია. დაარქივებულია ორიგინალიდან — 2020-10-29. ციტირების თარიღი: 2020-10-26.
ჩერქეზთა გენოციდის დღე

ჩერქეზთა გენოციდის დღე, ასევე კავკასიის ომის მსხვერპლთა ხსოვნის დღედ — აღინიშნება ყოველი წლის 21 მაისს. ჩერქეზებთან რუსეთის იმპერიის ომი 1864 წელს 21 მაისს სოჭის მახლობლად დაასრულა, სადაც რუსეთის იმპერიამ დაამარცხა უბიხები. რუსეთის გამარჯვების აღსანიშნავად 21 მაისს გენერალმა გრაბბემ მოაწყო სამხედრო აღლუმი იმ ადგილას, რომელსაც დღეს კრასნაია-პოლიანა ეწოდება. საქართველოს პარლამენტმა 2011 წელს მიიღო დადგენილება, რომლითაც გენოციდის აქტად აღიარა მე–19 საუკუნეში რუსეთის იმპერიის მიერ ჩერქეზი ხალხის „მასობრივი განადგურება და მათი იძულებით განდევნა ისტორიული სამშობლოდან“. გადაწყვეტილებით, რომელიც 95 ხმით ერთხმად იქნა მიღებული, საქართველო პირველი ქვეყანა გახდა, რომელმაც ჩერქეზთა გენოციდი აღიარა. სიმ. ჯანაშია, შრომები. Дроздов И. Последняя борьба с горцами на Западном Кавказе // Кавказский сборник. ↑ საქართველომ ჩერქეზი ხალხის გენოციდი აღიარა
ჩუბინიძე (მრავალმნიშვნელოვანი)

საკუთარი სახელი ჩუბინიძე შეიძლება აღნიშნავდეს ერთ-ერთ შემდეგ პიროვნებათაგანს: ანზორ ჩუბინიძე — სახელმწიფო დაცვის გენერალ-მაიორი ბესიკ ჩუბინიძე — ჟურნალისტი გივი ჩუბინიძე — ინჟინერი გიორგი ჩუბინიძე — ფეხბურთელი ვალიკო ჩუბინიძე — პოლიტიკოსი, ემიგრანტი თომა ჩუბინიძე — ბოლშევიკი რევოლუციონერი ლევან ჩუბინიძე — საბჭოთა კავშირის გმირი მირონ ჩუბინიძე — საბჭოთა სახელმწიფო მოხელე მიხეილ ჩუბინიძე — მსახიობი ჩუბინიძეები — გვარი საქართველოში
როინ ჯანაშია

როინ ჯანაშია (დ. 25 დეკემბერი, 1946, სოფ. რუხი, ზუგდიდის რაიონი) — ქართველი ინჟინერი, პოლიტიკოსი. 1974 წელს დაამთავრა მოსკოვის საინჟინრო-სამშენებლო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. როინ ჯანაშია — საქართველოს ბიოგრაფიული ლექსიკონი როინ ჯანაშია — საქართველოს პარლამენტის ოფიციალური საიტი (მოძველებული / არქივი / ახალი არქივი)
მათის ნაითჰარდტი

მათის ნაითჰარდტი ნითჰარტი, გრიუნევალდი, გოთჰარდტი (გერმ. Matthias Grünewald, Mathis Gothart-Nithart; დ. 1470, ბავარია — გ. 31 აგვისტო, 1528, საქსონია ანჰალტი) — გერმანელი ფერმწერი. მუშაობდა აშაფენბურგში, მაინის ფრანკფურტსა და მაინცში. 1508–1525 წლებში იყო მაინცის არქიეპისკოპოსების და კურფიურსტების კარის ფერმწერი, სამხატვრო მრჩეველი, არქიტექტორი. 1525–1526 წლებში იდევნებოდა გლეხთა ომის მხარდაჭერისთვის. მისი მნიშვნელოვანი ნაწაროებია იზენჰაიმის საკურთხეველი (1512–1515), რომელიც 9 ნაწილისგან შედგება. საკურთხეველზე გამოსახაულია ქრისტეს ვენბათა სცენები, შობა, აღდგომა. მომდევნო პერიოდის ნამუშევრებს ეტყობა იტალიური აღორძინების ხელოვანთა გავლენა. მნიშვნელოვანი ნამუშევრებია „წმინდა ერაზმისა და მავრიკის შეხვედრა“ (1518, ძველი პინაკოთეკა, მიუნხენი) და „ტაუზერბიშოფსჰაიმის საკურთხეველი“ (1523–1524, კარლსრუე). ქართული საბჭოთა ენციკლოპედია, ტ. 7, თბ., 1984. — გვ. 300.
ბაქოს უნივერსიტეტი გოგონებისთვის

ბაქოს უნივერსიტეტი გოგონებისთვის — აზერბაიჯანის რესპუბლიკის უმაღლესი საგანმანათლებლო დაწესებულება. 1876 ​​წელს დაარსებულმა გორის სემინარიამ დიდი გავლენა მოახდინა კავკასიაში, მათ შორის აზერბაიჯანში, განათლების, მეცნიერების და კულტურის განვითარებაზე. 1980-იან წლებში ქვეყნის განათლების სისტემა მძიმე კრიზისის წინაშე აღმოჩნდა. ასეთ დროს შეიქმნა ბაქოს უმაღლესი პედაგოგიური ქალთა სემინარია. ეს იყო დრო, როდესაც არსებული განათლების სისტემა არ აკმაყოფილებდა დროის მოთხოვნებს. სერიოზულად იყო საჭირო ახალი, ალტერნატიული, უფრო პროგრესული და წარმატებული სისტემა. გოგონათა სემინარია ასეთი სისტემის ერთ-ერთი პირველი საგანმანათლებლო დაწესებულება იყო. 1992 წელს, დაარსდა ბაქოს უმაღლესი პედაგოგიური სემინარია გოგონებისთვის. რესპუბლიკისთვის ქალი პედაგოგიური კადრების მომზადების, მათი ინტელექტუალური დონის ამაღლების, გოგონების ოჯახური ცხოვრებისათვის მომზადების მიზნით. პროფესორ აგარაჰიმ ნუსრატ ოღლო რახიმოვის თავმჯდომარეობით შეიქმნა სტუდენტთა მიღების კომისია და იმავე წლის 27 ივლისს აზერბაიჯანის ტელევიზიამ გამოაცხადა ბაქოს უმაღლესი პედაგოგიური გოგონების სემინარიაში სტუდენტების მიღება. აზერბაიჯანის რესპუბლიკის მინისტრთა კაბინეტის 1996 წლის 21 თებერვლის №21 ბრძანებულებით, სემინარიამ მიიღო სახელმწიფო რეგისტრაცია. თავდაპირველად, პერსონალი მომზადდა შემდეგ სპეციალობებში: „პედაგოგიკა და ფსიქოლოგია“, „პედაგოგიკა და დაწყებითი განათლების მეთოდები“, „ფსიქოლოგია“, „სოციალური პედაგოგიკა“. 1997 წელს, მატერიალურ-ტექნიკური ბაზის გათვალისწინებით, სემინარიის პედაგოგებს საშუალება მიეცათ მოამზადონ სპეციალისტები აგრეთვე სპეციალობებში: „აზერბაიჯანული ენა და ლიტერატურა“, „ისტორია და სოციალური კვლევები“, „ეკონომიკური ცოდნა“ და ასევე „ჟურნალისტიკა“. 2005 წელს, აზერბაიჯანის რესპუბლიკის იუსტიციის სამინისტროს 2005 წლის 8 ივლისის №19 სერთიფიკატის საფუძველზე, სემინარიას ეწოდა ბაქოს გოგონების უნივერსიტეტი. ბაქოს უნივერსიტეტი, რომელიც განკუთვნილია გოგონებისთვის განათლება ტარდება საბაკალავრო და სამაგისტრო პროგრამების შესაბამისად. სრულ განაკვეთზე საბაკალავრო პროგრამების ათვისების პირობები 4 წელია, ხოლო კორესპოდენტით - 4,5 წელი. მაგისტრატურაში სწავლება სრულ განაკვეთზე ხდება. სწავლის ვადაა კი სწავლების ამ საფეხურზე აღნიშნულ უნივერისტეტში 2 წელია. ნაზიმ აბასოვი პირველად დაინიშნა სწავლების ხელმძღვანელად 1992 წელს. აღსანიშნავია, რომ ბაქოს გოგონათა უნივერსიტეტში განათლება ორგანიზებულია უნიკალური სისტემის შესაბამისად. უნივერსიტეტში მოქმედებს სამეცნიერო საბჭო, სასწავლო, სამეცნიერო და საგანმანათლებლო საკითხების პრორექტორი, „სოციალურ-პედაგოგიური“ და „ფილოლოგია-ისტორიის“ ფაკულტეტების დეკანები. ასევე ბაქოს უნივერისტეტში 6 განყოფილება, სტუდენტური საბჭო, სტუდენტური სამეცნიერო საზოგადოება, სამხატვრო სტუდია, კომპიუტერული ცენტრი, სტუდენტური ახალგაზრდული ორგანიზაცია, ეკოლოგიური ცენტრი და ბიბლიოთეკა მუშაობს. დღეისათვის ბაქოს გოგონათა უნივერსიტეტის რექტორი არის პედაგოგიურ მეცნიერებათა დოქტორი, პროფესორი აგარაჰიმ ნუსრატ ოღლო რახიმოვი. Официальный сайт университета Бакинская высшая педагогическая семинария для девушек დაარქივებული 2020-02-12 საიტზე Wayback Machine.
ბაქოს პორტის რეზიდენცია

ბაქოს პორტის რეზიდენცია — მაღლივი საცხოვრებელი კორპუსები ბაქოში. მაღალსართულიანი საცხოვრებელი კორპუსები „ბაქოს პორტის რეზიდენცია“ აღმართულია საოფისე შენობების ბაქოს პორტის კოშკების გვერდით ბაქოში, ნეფთიანიკოვის გამზირზე, სამგზავრო საზღვაო პორტთან. კომპლექსი მოიცავს სამ მაღლივ კორპუსს, რომლებიც საერთო პოდიუმზე მდებარეობს. პროექტი მოიცავს საცხოვრებელ ბინებს, გიმნაზიას და ჯანმრთელობის ცენტრს, მრავალმხრივ შეხვედრების ოთახებს, ასევე 2000 მანქანისთვის განკუთვნილ მრავალდონიან პარკინგს . ობიექტი მდებარეობს ქალაქის ბიზნეს რაიონების, კულტურული და დასასვენებელი ობიექტების მახლობლად . აპარტამენტები შერწყმულია ღია ტერასებთან, რომლებიც განლაგებულია ერთი მეორის ზემოთ, რაც შენობის ფასადს კასპიის ზღვის სანაპიროზე ჩამომავალი ნაბიჯების სახეს აძლევს. პროექტის თანახმად, საცხოვრებელი ეზო განთავსდება სავაჭრო პოდიუმის სახურავზე, რომელიც უხვად არის გამწვანებული ხეებით და გაზონით. აღნიშნული შენობის მეზობლად აშენდება პროექტის ნახევარმთვარის განვითარების პროექტის შენობები. ბაქოს პორტის რეზიდენციის შენობები 32 სართულიანია და თითოეულში 7 ლიფტია. ბაქოს პორტის რეზიდენციები 130 მეტრი სიმაღლისაა. ობიექტები და მომსახურება მოიცავს 24 – საათიან კონსიერჟს და დაცვას, სპორტდარბაზისა და სპა კომპლექსს, ასევე ბაქოს პორტის რეზიდენციაში განთავსებულია რამდენიმე მრავალფუნქციური საკონფერენციო ოთახი. სამ საცხოვრებელ კოშკში განთავსებულია 800 ძვირადღირებული ბინა, რომლებიც აშენებულია უმაღლესი საერთაშორისო სტანდარტების შესაბამისად. ეს განსაცვიფრებლად მიმზიდველი და მშვენივრად განლაგებული საცხოვრებელი ფართი მოიცავს არა მარტო პარკირების ფართო რაოდენობას და კლუბის ადგილობრივ მცხოვრებლებს, არამედ სტუმრების მისაღებად ატრიუმს, რომელიც შექმნილია მსოფლიოში ცნობილი ინტერიერის დიზაინერის, დევიდ კოლინსის მიერ. ყველა ბინა გეგმის მიღებისთანავე გაიყიდა, რის შედეგადაც პორტ ბაქოს რეზიდენცია აზერბაიჯანში ყველაზე წარმატებული პროექტია. 2014 წლის 25 სექტემბერს, პორტ ბაქოს მოლმა, ქალაქის უდიდესმა სავაჭრო ცენტრმა კარი გახსნა სტუმრებისთვის. ბევრი ახალი ბრენდი შემოდის სამსართულიან კომპლექსში, რომელთა ფართობია 32,000 კვ.მ. სწორედ აქ შეგიძლიათ იპოვოთ ყველაზე პოპულარული და სანატრელი ბრენდები და ისიამოვნოთ დამქირავებლის კაფეტერიისა და რესტორნების გასტრონომიული სიამოვნებით. ეს არის მომსახურების ახალი დონე, ექსკლუზიური არა მხოლოდ ბაქოსთვის, არამედ მთელი კავკასიის მასშტაბით. Pasha Constructions Port Baku ბაქოს პორტის რეზიდენცია [1] დაარქივებული 2020-02-20 საიტზე Wayback Machine. ↑ Pasha Construction ↑ Port Baku
ადილ ჯაფაროვი

ადილ ჯაფაროვი (დ. 1 დეკემბერი, 1942, სოფ. თაქალო, მარნეულის რაიონი – 2013) — ქართველი იურისტი, პოლიტიკოსი. დაამთავრა აზერბაიჯანის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (მარნეულის მაჟორიტარი), საარჩევნო ბლოკი: „ახალი საქართველოსთვის“. ↑ ადილ ჯაფაროვი — ქონებრივი მდგომარეობის დეკლარაცია. დაარქივებულია ორიგინალიდან — 2020-10-30. ციტირების თარიღი: 2020-10-26. ადილ ჯაფაროვი — საქართველოს ბიოგრაფიული ლექსიკონი ადილ ჯაფაროვი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ზურაბ ჯგუბურია

ზურაბ ჯგუბურია (დ. 1 ოქტომბერი, 1952 , გალი) — ქართველი პედაგოგი, პოლიტიკოსი, ფიზიკოსი. 1975 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. ზურაბ ჯგუბურია — საქართველოს ბიოგრაფიული ლექსიკონი ზურაბ ჯგუბურია — საქართველოს პარლამენტის ოფიციალური საიტი (მოძველებული / არქივი / ახალი არქივი)
სამხრეთ იემენის თასი

სამხრეთ იემენის თასი — საფეხბურთო ტურნირი რომელიც იმართებოდა იემენის ფეხბურთის ასოციაციის მიერ. ტურნირის ერთადერთი სეზონი გაიმართა 1984 წელს. ფინალში ერთამენთს „ალ-ვაჰდა“ და „მუკალა“ დაუპირისპირდნენ. ფინალში გამარჯვება „ალ-ვაჰდამ“ მოიპოვა, ანგარიშით 3–2. თასის შედეგები
თავსურები

თავსურები — სოფელი საქართველოში, გურიის მხარის ჩოხატაურის მუნიციპალიტეტში, ზემო სურების თემში (სოფლები: ზემო სურები, თავსურები, ტობახჩა, შველაურ-ციციბაური, ჩაკიტაური, წითელგორა, ჭალა-ქადაგაური). მდებარეობს მდინარე სუფსის ხეობაში, ზღვის დონიდან 720 მ., ჩოხატაურიდან 30 კმ., ზემო სურებიდან 6 კმ. XIX საუკუნეში სოფელში იდგა წმინდა გიორგის ეკლესია. საბჭოთა პერიოდში გავრცელებული იყო მეჩაიეობა და მეცხოველეობა. ქართული საბჭოთა ენციკლოპედია, ტ. 10, თბ., 1986. — გვ. 7. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ ე. გვენეტაძე, გ. გაგუა „საჯავახოს მხარე“ „პარალელი“ N5, გვ. 222 — თბილისი, 2013 წ. ISSN 0235-8417 ↑ Кавказский календарь на 1910 год ↑ Кавказскій календарь на 1912 годъ, Тифлись, 1911, стр. 205.
ტობახჩა

ტობახჩა — სოფელი საქართველოში, გურიის მხარის ჩოხატაურის მუნიციპალიტეტში, ზემო სურების თემში. მდებარეობს მდინარე სუფსის ხეობაში, ზღვის დონიდან 720 მ., ჩოხატაურიდან 30 კმ., ზემო სურებიდან 6 კმ. 1905 წლის რევოლუციის დროს ტობახჩაში მოქმედებდა იარაღის არალეგალური საამქრო. საბჭოთა პერიოდში გავრცელებული იყო მეჩაიეობა და მეცხოველეობა. ქართული საბჭოთა ენციკლოპედია, ტ. 10, თბ., 1986. — გვ. 7. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ ჟღენტი თ., 1905 წელი გურიაში, ტფილისი: სახელგამი, 1927. — გვ. 84. ↑ Кавказский календарь на 1910 год ↑ Кавказский календарь на 1912 год
ყურა სოკო

ყურა სოკო (ლათ. Auricularia auricula-judae; აგრეთვე ცნობილია როგორც კაცისყურა, გარდამრიდა, იუდას ყური) — საჭმელი სოკო აურიკულარიასებრთა ოჯახისა. სოკოს ლათინური და ასევე ბევრ ევროპულ ენაში არსებული ხალხური სახელწოდება მომდინარეობს ბიბლიური ლეგენდიდან იუდა ისკარიოტელზე, რომელმაც თავი ჩამოიხრჩო ანწლის ხეზე. პირველად აღწერა პიერ ბიულიარმა (1789) როგორც Tremella auricula-judae. მიმდინარე ბინომიალური სახელწოდება Auricularia auricula-judae მიანიჭა გერმანელმა მიკოლოგმა იოზეფ შრეტერმა 1888 წელს. ნაყოფსხეული მჯდომარეა სუბსტრატზე. დიამეტრი — 12 სმ-მდე. ფორმით ადამიანის ყურს წააგავს, ნაოჭიანი, ელასტიური და ლაბისებრია. გარეთა შეფერილობა — მოყვითალო-ყავისფერი, მოიისფრო-ნაცრისფერი ან მოწითალო მურა. ზედაპირი წვრილხავერდოვანია. შიგნიდან ნაცრისფერ-იისფერიდან ნაწრისფერ-მოწითალომდე, ტიტველი. რბილობი — ცვილისებრი, გამჭვირვალე, გახმობისას პერგამენტისებრი. სპორები — 11-15(23)×5-7(8) მკმ. ცილინდრული, მოხრილი. ფართოდაა გავრცელებული ჩრდილოეთ ზომიერი სარტყლის შედარებით თბილ ნაწილში. იზრდება ცოცხალ და გამხმარ ფოთლოვან ხეებზე (პარაზიტი ან საპროტროფი), განსაკუთრებით ანწლზე და მურყანზე, მთელი წლის განმავლობაში. ყურა სოკო მეტად დაფასებულია შორეულ აღმოსავლეთში, განსაკუთრებით ჩინეთში. იგი ჩინური წვნიანი კერძის „შავი სოკოს“ ერთ-ერთი აუცილებელი ინგრედიენტია, აგრეთვე გამოიყენება ჩინურ მედიცინაში. ყურა სოკოს იყენებენ სალათებშიც. საქართველოში საჭმელად არ ხმარობენ. სამეცნიერო სინონიმები Tremella auricula-judae Bull., 1789 basionym Tremella auricula L., 1753 Hirneola auricula-judae (Bull.) Berk., 1860 Peziza auricula-judae (Bull.) Bull., 1791 Exidia auricula-judae (Bull.) Fr., 1822 ქართული სინონიმები იუდას ყური კაცისყურა გარდამრიდა ყურჭატა ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 42, ISBN 99940-856-1-1. (2001) Mushroom. Kyle Cathie. ISBN 978-1-85626-739-7.  Грибы: Справочник / Пер. с итал. Ф. Двин. — М.: «Астрель», «АСТ», 2001. — С. 256. — 304 с. — ISBN 5-17-009961-4. Auricularia auricula-judae დაარქივებული 2020-10-26 საიტზე Wayback Machine. — Biodiversity.Georgia.net ↑ Harding, Patrick. Mushroom Miscellany. — HarperCollins, 2008. — С. 118. — ISBN 978-0-00-728464-1. ↑ Иванов А.Н., Каргин А.С., Государственный республиканский центр русского фольклора. Сохранение и возрождение фольклорных традиций. — Гос. республиканский центр русского фольклора, 2003. — С. 24. ↑ 3.0 3.1 Auricularia auricula-judae (Bull.) J. Schröt. 1888. MycoBank. International Mycological Association. ციტირების თარიღი: 20 სექტემბერი, 2010. ↑ 4.0 4.1 Auricularia auricula-judae (Bull.) J. Schröt.. საქართველოს სოკოებისა და ლიქენების ეთნობიოლოგია. დაარქივებულია ორიგინალიდან — 2020-10-26. ციტირების თარიღი: 26 ოქტომბერი, 2020. ↑ ნახუცრიშვილი, 2006, გვ. 42 ↑ Аурикулярия уховидная на сайте Mycobank
იემენის ფეხბურთის ასოციაცია

იემენის ფეხბურთის ასოციაცია (YFA) — იემენის ფეხბურთისა და ფუტსალის მმართველო ორგანო. 1980 წელს გაწევრიანდა ფიფა-ში, ჩრდილოეთ იემენის სახელით. ფედერაციის ვიცე-პრეზიდენტია ფათჰი აბულვასე ჰაეილი. 2006 წლიდან ფედერაციის პრეზიდენტია ჰამიდ ალ-შაიბანი. ალი ალ-აშვალი (1987-2000) აჰმედ სალეჰ ალ-ეისი (2000-2006) ჰამიდ ალ-შაიბანი (2006-დღემდე) ფედერაციის საიტი
სან-მარინოს ფეხბურთის ფედერაცია

სან-მარინოს ფეხბურთის ფედერაცია (FSGC; იტალ. Federazione Sammarinese Giuoco Calcio) — ფეხბურთის მმართველი ორგანო სან-მარინოში. დაარსდა 1931 წელს. უეფასა და ფიფაში გაწევრიანდა 1988 წელს. არის სან-მარინოს საფეხბურთო ჩემპიონატის, სან-მარინოს თასისა და სან-მარინოს სუპერთასის ორგანიზატორი. მისი ორგანიზებით იმართება სან-მარინოს ეროვნული საფეხბურთო ნაკრები. ოფიციალური საიტი ფიფა-ს ოფიციალურ ვებ-გვერდზე დაარქივებული 2018-12-23 საიტზე Wayback Machine. უეფა-ს ოფიციალურ ვებ-გვერდზე
სომხეთი (ცთომილი)

სომხეთი — მცირე ცთომილი №780. აღმოაჩინა გ. ნეუიმინმა 1914 წლის 25 იანვარს სიმეიზის (ყირიმი) ობსერვატორიაში. მანვე უწოდა სახელი სომხეთის სამეფოს (ამჟამად სომხეთი) პატივსაცემად. ამავე დღეს სიმეიზის ობსერვატორიაში აღმოჩენილი იქნა ცთომილი „საქართველო“. 780-ე ცთომილი
ალბერტ ლუდვიგ ნაისერი

ალბერტ ლუდვიგ ნაისერი (დ. 22 იანვარი, 1885, შვაიდნიცი — გ. 30 ივლისი, 1916, ბრესლაუ) — გერმანელი დერმატოლოგ-ვენეროლოგი. 1877 წელს დაამთავრა სამედიცინო ფაკულტეტი ბრესლაუში. 1882 წლიდან მუშაობდა იქვე კანის და ვენერიულ დაავადებათა კლინიკის დირექტორად. 1879 წელს აღმოაჩინა გონორეის გამომწვევი გონოკოკი. დაადასტურა კეთრის გამომწვევის არსებობა. მოაწყო ორი სამედიცინო ექსპედიცია 1905–1906 წლებში ბატავიაში, სადაც ექსპერიმენტულად შეისწავლა ათაშანგი მაიმუნებში. ა. ვასერმანთან ერთად შეიმუშავა ათაშანგის სეროლოგიური დიაგნოსტიკა — ვასერმანის რეაქცია. ქართული საბჭოთა ენციკლოპედია, ტ. 7, თბ., 1984. — გვ. 300. ↑ 1.0 1.1 Deutsche Nationalbibliothek Record #118738380 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ Who Named It? <a href="https://wikidata.org/wiki/Track:Q66683"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 5.0 5.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a>